Jelgava (viesnīca)
Šis raksts ir par viesnīcu. Par citām jēdziena Jelgava nozīmēm skatīt nozīmju atdalīšanas lapu. Viesnīca „Jelgava” ir četrzvaigžņu viesnīca Lielajā ielā 6, Jelgavā, Driksas krastā un Lielās ielas krustojumā ar Jāņa Čakstes bulvāri. Viesnīcas ēkai ir valsts aizsardzībā esoša vietējās nozīmes kultūras pieminekļa statuss. Zem viesnīcas vasaras dārza atrodas bijušā Kurzemes Bruņniecības nama pamatu fragmenti. Viesnīcā „Jelgava” pieejama 41 istaba, ar iespēju izmitināt līdz 80 personām.